המשמר הלאומי של רוסיה

[220px|ממוזער|הכניסה למטה המשמר הלאומי ברחוב קרסנוקאזארמנאיה 6, ב[המחוז האדמיניסטרטיבי הדרום-מזרחי (מוסקבה)|מחוז האדמיניסטרטיבי הדרום-מזרחי של מוסקבה.]]
**המשמר הלאומי של רוסיה** (ברוסית: **Национальная Гвардия России**) הוא גוף דמוי-צבאי, המהווה מעין ז'נדרמריה ועוסק במגוון תפקידים לרבות לוחמה בטרור, בפשע מאורגן, שמירה על הסדר הציבורי, לוחמה בסחר לא חוקי בנשק, פיזור הפגנות ואבטחת מתקנים ממשלתיים רגישים. חיילי המשמר מצוידים בנשק קל עד בינוני ובמגוון אמצעים לפיזור הפגנות ובעת הצורך מעניק גיבוי למשטרת רוסיה ולכוחות החילוץ והצלה של המשרד למצבי חירום.

בראש המשמר הלאומי עומד ויקטור זולוטוב, בעבר ראש מעגל האבטחה של פוטין. המשמר נוסד באפריל 2016 ביוזמת הנשיא ולדימיר פוטין, על מנת ליצור גוף פדרלי חדש למטרות אכיפת חוק ושמירה על הסדר הציבורי.

ב-16 בינואר 2017 הוכרז כי יום חגם של אנשי המשמר הלאומי הוא ה-27 במרץ המהווה לחג המשמר הלאומי ולמעשה היום שבו הוקם משמר הפנים (Внутренняя стража) על ידי קיסר רוסיה, אלכסנדר הראשון, בשנת 1811.

המשמר מהווה גוף ניהול מרכזי של כוחות המשמר הלאומי של הפדרציה הרוסית, שנוצר על בסיס כוחות הפנים של משרד הפנים של רוסיה והוא אחד מהארגונים הממשלתיים המזוינים שיש להם את הזכות לרכוש נשק צבאי.

## היסטוריה

ב-5 באפריל 2016, נשיא רוסיה ולדימיר פוטין נפגש עם ויקטור זולוטוב, מפקד כוחות הפנים של משרד הפנים הרוסי והודיע על פירוק הכוחות והפיכתן למשמר הלאומי של רוסיה, תוך הוצאת צו נשיאותי רשמי המורה על כך.

ב-6 באפריל מסר פוטין לדומה הממלכתית, הבית התחתון של האספה הפדרלית של רוסיה, טיוטה של הצעת החוק עבור הקמת הגוף בכותרת "אודות כוחות המשמר הלאומי", יחד עם תיקוני חוק מתאימים המכילים ומעניקים למשמר סמכויות שירותי שמירה ואבטחה על נשים בהריון, ילדים, אנשים בעל מוגבלויות וקהלים שונים.

בדומה לגוף שקדם לו (כוחות הפנים), המשמר מתמקד בביצוע משימות לגיבוי משטרת רוסיה, התמודדות עם הפרות סדר גדולות, הפגנות, עימותים פנימיים ואבטחת מתקנים ממשלתיים וביטחוניים אסטרטגיים. בנוסף מוזגו אל תוך המשמר כל הכוחות המיוחדים המשטרתיים לרבות אומו"ן ויחידת SOBR.

בשנת 2017 נוספו לארגון סמכויות של הענקת שרותי אבטחה למושלי המחוזות ברוסיה. הוא גם אחראי לאכיפת חוקי הנשק ברוסיה.

## מבנה
### יחידות הסמך
השירות הפדרלי של כוחות המשמר הלאומי של הפדרציה הרוסית כולל את הגופים הבאים:

מספר מקורות מערביים טוענים כי המשמר הלאומי מפעיל גם יחידה מיוחדת ללוחמת סייבר ולאיסוף מודיעין סייבר ונועדה לנטר ולנתח רשתות חברתיות, כך על פי פרסומיו של סרגיי סוחאנין מקרן ג'יימסטאון (Jamestown Foundation).

### היחידות הטריטוריאליות

## מפקדים
המפקד העליון של כוחות המשמר הלאומי של רוסיה הוא איש בעל רקע צבאי בדרגת גנרל הצבא, הממונה על ידי נשיא רוסיה.

## גלריה

קובץ:Flag of National Guard of the Russian Federation.svg|דגל השירות הפדרלי של כוחות המשמר הלאומי של רוסיה
קובץ:National Guard of Russia (2017-03-27) 02.jpg|טקס הענקת דגל המשמר הלאומי
קובץ:National Guard of Russia patch.svg|מסמלי המשמר הלאומי
קובץ:Vladimir Putin and Viktor Zolotov.jpg|נשיא רוסיה ולדימיר פוטין בפגישה עם מפקד המשמר הלאומי, ויקטור זולוטוב. אפריל 2016
קובץ:Military parade on Red Square 2016-05-09 013.jpg|חיילי המשמר הלאומי במדי טקס. 9 במאי 2016
קובץ:Alabino05042017-08.jpg|אנשי המשמר הלאומי, 2017
קובץ:Alabino05042017-09.jpg|לוחמי המשמר הלאומי, בבסיס היחידה באלבינו, מחוז מוסקבה. אפריל 2017
קובץ:Soldiers of the National Guard in the cordon on the FIFA World Cup 2018. Minin and Pozharsky Square, Nizhny Novgorod.jpg|חיילי המשמר הלאומי בעת אבטחת משחקי גביע העולם בכדורגל במתחם אצטדיון ניז'ני נובגורוד. יולי 2018.


## ראו גם
* המשמר הלאומי של ארצות הברית
* כוחות הפנים של משרד הפנים של רוסיה
* חיל הז'נדרמים המיוחד של רוסיה

## קישורים חיצוניים

* 
* 

## הערות שוליים

*
המשמר הלאומי
קטגוריה:2016 ברוסיה
קטגוריה:משמר לאומי